[Video] Kyk agter jou!Skermskoot uit die video As daar een ding is wat dié video jou leer, dan is dit om nooit jou rug op ŉ wilde dier te keer nie. ŉ Seuntjie het byna ŉ noue ontkoming met ŉ leeu by ŉ dieretuin in Japan gehad, maar die leeu het hom misgis met die glasmuur van sy hok. Die oomblik toe die seuntjie sy rug op die leeu keer, het die leeu hom bestorm. Die seuntjie gee ŉ paar tree terug van skok, maar dit wil voorkom of hy nie té groot geskrik het vir dié wilde dier nie. Die glaspanele is in April by die dieretuin in Chiba opgesit, sodat besoekers en die diere mekaar van nader kan beskou. Die leeu weeg meer as 180 kg en die seuntjie sou nie ŉ kat se kans gestaan het in die natuur nie. Volgens bewaarders in die dieretuin reageer die leeu glo gereeld op ŉ soortgelyke manier wanneer hy klein kindertjies sien, en hulle vermoed hy wil maar net met hulle “speel”. Die oorspronklike beeldmateriaal is byna 3 miljoen keer op YouTube gekyk. https://youtu.be/Dd4SPq6VvUo